คือประจำเดือนมาล่าสุดวันที่24พค. มีอะไรกับแฟนวันที่2มิ.ย แล้วหลั่งนอก แต่ตอนเขาแตกไม่ได้อยุ่ใกล้กัน ห่างกันไกลมากแต่เขาบอกกันว่าตอนมีการสอดใส่ก็มีอสุจิอยู่ แล้วเราไม่ได้กินยาคุม เดือนนี้ประจำเดือนยังไม่มา เครียดมากกลัวท้อง มีโอกาสท้องไหมคะ?
สวัสดีค่ะ การมีเพศสัมพันธ์โดยการหลั่งนอกนั้น จะมีโอกาสตั้งครรภ์ได้ตั้งแต่ 4%-22% ขึ้นอยู่กับความรวดเร็วในการนำอวัยวะเพศชายออกก่อนถึงจุดสุดยอด นอกจากนี้ หากได้มีการหลั่งน้ำอสุจิออกไปก่อนแล้ว เช่น จากการช่วยตนเอง แล้วตามด้วยการสอดใส่เข้าสู่ช่องคลอด อสุจิที่อาจตกค้างอยู่ในท่อปัสสาวะก็จะออกมาพร้อมกับน้ำหล่อลื่นได้ โอกาสที่จะตั้งครรภ์จึงมีได้มากขึ้นส่วนการที่ประจำเดือนยังไม่ อาจเนื่องจากยังไม่ถึงกำหนดวันที่ประจำเดือนจะมา เนื่องจากประจำเดือนครั้งล่าสุดคือ 24 พ.ค. ดังนั้นจึงต้องรอจนถึงวันที่ 24 มิ.ย. ก่อนค่ะ หากถึงวันที่ 24 มิ.ย.แล้ว ประจำเดือนยังไม่มา จึงควรตรวจหกการตั้งครรภ์ดูค่ะหากตรวจไม่พบ การที่ประจำเดือนไม่มา อาจเกิดจากสาเหตุอื่นๆ ก็ได้ เช่นมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็วมีการเจ็บป่วยไม่สบาย เช่น เป็นไข้หวัด ท้องเสีย เป็นต้น